Title: Hagyománytörések
Description: Az 1840-es évek magyar irodalmával foglalkozó, 2009 és 2015 között született tanulmányait gyűjtötte kötetbe Szilágyi Márton. A szerző nem kíván átfogó, monografikus képet adni erről a korszakról, inkább egyes művek értelmezésére tesz kísérletet. Olyan témákról olvashatunk egyebek mellett, mint a "nemzeti költő" szereplehetőségei és válságai, Vörösmarty társadalmi státusza kapcsán, a Szabad föld című Vörösmarty-vers politikai kontextusa, Eötvös József: Éljen az egyenlőség című vígjátéka a politika és irodalom metszéspontján, Arany János Az elveszett alkotmányának korabeli politikai kontextusa, Jókai, a pályakezdő novellista, a Dózsa-kép az 1840-es évek magyar irodalmában vagy Petőfi Nemzeti dalának születése és szövege. Az irodalomjegyzék és a tanulmányok első változatának adatai után névmutató zárja a kiadványt.
Subjects: Hungarian literature, History and criticism, Political aspects
Time periods: 19th century